হান্ড‌কে ছাত্রজীবনেই নিজেকে একজন লেখক হিসেবে প্রতিষ্ঠিত করেন এবং তরুণ লেখকদের সংঘ গ্রেজার গ্রুপ-এ যোগ দেন। গ্রুপটি সাহিত্য বিষয়ক বিভিন্ন লেখা প্রকাশ করতো। এটির সদস্যদের মধ্যে অন্তর্ভুক্ত ছিলেন এলফ্রিডে ইয়েলিনেক ও বারবারা ফ্রিস্কমুথ
জার্মান প্রকাশনা সংস্থ সুহারকাম্প তার লেখা উপন্যাস "ডাই হর্নিজেন" (‘দ্য হর্ণেটস্’) প্রকাশের জন্য গ্রহণ করার পর তিনি ১৯৬৫ সালে লেখাপড়া ছেড়ে দেন। শুরু থেকেই তাঁর রচনাশৈলীতে নিরীক্ষাধর্মীতা পরিলক্ষিত হয়। বাস্তবের চিত্রায়নের পরিবর্তে মানুষের অন্তর্গত বিশ্বের অচেনা পৃথিবী তার লেখায় প্রতিফলিত হয়ে তাকে বিশিষ্ট করেছে। তার রচনার বিষয়বস্তু এবং লিখনশৈলী তাকে দ্রুত জনপ্রিয় করে তোলে।

২য় বিশ্বযুদ্ধের পর জার্মাণ ভাষা ও সাহিত্যে নতুন দর্শন ও শৈলী প্রবর্তনের লক্ষ্য নিয়ে প্রতিষ্ঠিত হয় গ্রুপ ৪৭। এরই একটি সভা অনুষ্ঠিত হয় মার্কিন যুক্তরাষ্ট্রের নিউ জার্সিতে, প্রিন্সটনে। এখানে উপস্থাপিত হয় তার লেখা নাটক "Publikumsbeshimpfung"। আলোচনা অধিবেশনে তরুণ হান্ড‌কে সকলকে চমকে দিয়ে বলে বসলেন জার্মান সাহিত্য অসার হয়ে গেছে, আর আশা নেই। একে নতুন করে গড়তে হবে। এভাবেই তার প্রতিষ্ঠান-বিরোধিতার সূত্রপাত।

তিনি ১৯৬৯ সালে প্রকাশনা সংস্থা ভার্লেগ ডার অটোরেন (Verlag der Autoren) এর সহ-প্রতিষ্ঠাতা এবং ১৯৭৩ থেকে ১৯৭৭ সাল পর্যন্ত গ্রাযের অটোরেনভার্সামলুঙ (Grazer Autorenversammlung) দলের সদস্য ছিলেন।

হান্ড‌কে চলচ্চিত্রের জন্য বেশ কয়েকটি চিত্রনাট্য লিখেছিলেন।
১৯৭৮ সালে মুক্তি পাওয়া এর পরিচালকও ছিলেন তিনি। ১৯৭৫ সালে হান্ড‌কে ইউরোপীয় সাহিত্য পুরস্কার প্যাট্রারকা প্রিস এ জুরি বোর্ডের সদস্যও ছিলেন।
গ্রাৎস্ থেকে চলে আসার পর তিনি বার্লিন, ফ্রান্স এবং ১৯৭৮-১৯৭৯ পর্বে মার্কিন যুক্তরাষ্ট্রে বসবাস করেন। পরবর্তীতে তিনি ১৯৭৯ থেকে ১৯৮৮ সাল পর্যন্ত অস্ট্রিয়ার সালজবার্গ শহরে বসবাস করেন।

১৯৭০-এ তিনি লেখেন "Die Angst des Tormanns beim Elfmeter" (ইং: Goalkeeper's Anguish Before Penalty) যার ভিত্তিতে ১৯৭২-এ একটি চলচ্চিত্র নির্মাণ করেন ভিম ভেন্ডার্স।

১৯৭১ খ্রিস্টাব্দের ১৯শে নভেম্বর মধ্যরাতে তার মা মারিয়া হান্ড‌কে একান্ন বৎসর বয়সে আত্মহত্যা করেন। অব্যবহিত পরে হান্ড‌কে একটি আধা-আত্মজৈবনিক উপন্যাস লেখেন যার নাম "Wunschloses Unglück" ("স্বপ্নাতীত এক যন্ত্রণা - একটি জীবনকাহিনী") তার মায়ের জীবনকাহিনী ছাড়াও নিজের অনুভূতির কথা বিশদ ব্যক্ত করেছেন হান্ড‌কে এ গ্রন্থে।। এই রচনার মধ্যে দিয়ে তার লিখনশৈলীতে একটি পরিবর্তন আসে।

১৯৭৩ খ্রিস্টাব্দে গেয়র্গ বুশনার পুরস্কার প্রাপ্তির মধ্য দিয়ে তার সাহিত্যকর্মের স্বীকৃতি শুরু হয়। এ পুরস্কারকে জার্মানভাষী লেখকদের জন্য সবচেয়ে বড় পুরস্কার গণ্য করা হয়। দু’ বছর পরেই ১৯৭৫-এ তিনি লাভ করেন মর্যাদাপূর্ণ ফ্রানৎস্ কাফ্কা পুরস্কার।

১৯৭৪ খ্রিস্টাব্দে ফ্রান্সে টেলিভিশনে অভিনীত হয় তার ১৯৭১-এ প্রকাশিত নাটক The ride over Lake Constance। এটি দ্রুত জনপ্রিয়তা লাভ করে এবং হান্ড‌কের জন্য বয়ে আনে ব্যাপক খ্যাতি। এটি মঞ্চেও অভিনীত হয়; রেডিওতেও প্রচারিত হয়।

১৯৯১ খ্রিস্টাব্দে তিনি ফ্রান্সে চলে আসেন। বর্তমানে প্যারিস শহরে থেকে ১২ মাইল দূরে শহরতলী শাভেলে বনাচ্ছাদিত এলাকায় বিচ্ছিন্ন এক বাড়ীতে একা বসবাস করছেন। এখানে বই পড়ে, লিখে এবং বনের মধ্যে হাঁটাহাটি করে তাঁর সময় কাটে। বনের মধ্যে হাঁটাহাটির সময় মাশরুম কুড়িয়ে আনন্দ পান তিনি।

১৯৯৩-এ আইসস্ট্যাটের ক্যাথলিক বিশ্ববিদ্যালয় তাকে সম্মানজনক ডক্টরেট প্রদান করে। একই ধারায় বহু বিশ্ববিদ্যালয় তাকে পরবর্তীকালে সম্মানজনক ডক্টরেটে ভূষিত করেছে।
২০১২ খ্রিস্টাব্দে তাকে তার নিজ শহর গ্রিফিনের সম্মানিত নাগরিক-এর মর্যাদা প্রদান করা হয়।

২০০৬ সালে তাকে হাইনে পুরস্কারে ভূষিত করা হয়। এ নিয়ে বিতর্ক ওঠায় তিনি তা প্রত্যাখ্যান করেন। এ সময় তিনি বলেছিলেন, তার কাছে প্যারিসের উপকণ্ঠে হাইনের সমাধিতে গিয়ে শ্রদ্ধা নিবেদন করাই সহজতর।

২০০৮ সালে প্রকাশিত হয় তাঁর অন্যতম বিখ্যাত উপন্যাস ‘মোরাভায় রাত্রি’ (মূল নাম: Die morawische Nacht)। এ বইয়ে বাস্তব এবং কল্পিত চক্রাকার ভ্রমণবৃত্তান্তের মধ্য দিয়ে হান্ড‌কের বহুস্তরীয় মানসিক অভিভূতি অভিব্যক্ত হয়েছে।

তাকে নিয়ে ২০১৬ সালে করিনা বেল্জ পরিচালনায় পেটার হান্ড‌কে: ইন দ্য ওডস, মাইট বি লেইট নামক প্রামাণ্য চলচ্চিত্র তৈরি করেন।

পেটার হান্ড‌কের সাহিত্যের পাতায় যৌনতাকে এড়িয়ে চলেন। এক সাক্ষাৎকারে বলেছেন যৌনতার ব্যবহার তার কাছে বাজে লাগে। সিনেমার যৌন দৃশ্য শুরু হলে তিনি চোখ ফিরিয়ে রাখেন। এক সাক্ষাৎকারে তিনি বলেছেন একনায়ক হলে তিনি শিল্প-সাহিত্যে যৌনতার ব্যবহার নিষিদ্ধ করে দিতেন।

কর্ম তালিকা
সাাহিত্যিক জীবন
বিতর্ক
পুরস্কার ও সম্মাননা